**DĖL LEIDIMO KIRSTI SAUGOTINUS ŽELDINIUS**

2024 m. vasario 23 d. Nr. MV-100

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.3 ir 40.8 papunkčiais, atsižvelgdamas į Rokiškio rajono savivaldybės administracijos Obelių seniūnijos 2024-02-14 ir 2024-02-15 pateiktą informaciją apie Savivaldybės želdynų ir želdinių teritorijoje ketinimą kirsti ar kitaip pašalinti iš augimo vietos ar intensyviai genėti želdinius:

 1. L e i d ž i u kirsti:

 1.1. J. Jablonskio g., Obelių sen., Rokiškio r. sav., nesuformuotame žemės sklype (koordinatės X: 612044/ Y: 6202518) augančias, stiebo bei šaknų puvinio pažeistas liepas – 2 vnt., kurių skersmuo 1,3 m aukštyje – 40 ir 50 cm;

 1.2. Rokiškio g. 6, Obelių Priemiesčio k., Obelių sen., Rokiškio r. sav., nesuformuotame žemės sklype (koordinatės X: 611764/ Y: 6202873) augančią, gadinančią pastato dalis eglę – 1 vnt., kurios skersmuo 1,3 m aukštyje – 28 cm.

 2. N u s t a t a u, kad kertamų saugotinų želdinių atkuriamosios vertės kompensacija neskaičiuojama.

 3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas